Hei alle sammen!

**Velkommen tilbake til nytt barnehageår.**

Håper alle har hatt en fin ferie og har fått ladet opp batteriene sine skikkelig. Selv om sommeren snart er bak oss, håper vi på fine og varme dager utover høsten.   
Det blir viktig å sjekke kalenderen i kidplan jevnlig, da denne vil inneholde informasjon som dere vil trenge til turdager, utflukter, merkedager, mm. Det blir foreldremøte i september (11.09). Dette blir todelt. Første del er felles for Kråkan, Rådyran og Elgan, og siste del er kun for Elgan.

Ukes struktur på Furutoppen:

|  |  |  |  |  |
| --- | --- | --- | --- | --- |
| Mandag | Tirsdag | Onsdag | Torsdag | Fredag |
| Vi er på barnehagen | Turdag | Gruppedag | Gruppedag | Vi er på barnehagen |

Dagsrytme på Furutoppen:

|  |  |
| --- | --- |
| 07.00 | Barnehagen åpner |
| 07.00 – 08.00 | Avdelingene er sammen på Furutoppen |
| 08.30 | Frokost |
| 09.00-09.30 | Vi rydder etter frokost/samlingsstund |
| 09.30 | Kjernetiden starter |
| 09.30 – 11.45 | Lek ute / grupper |
| 12.00 | Lunsj |
| 12.45 | Rolige aktiviteter / hvilestund |
| 14.00 | Kjernetiden avsluttes |
| 14.30 | Fruktmåltid, etterpå leker vi inne eller ute. Vi er samlet fra ca.Kl.16.00 |
| 16.30 | Barnehagen stenger |

**Turdag:** Felles turdag på tirsdager. Her ønsker vi at ALLE barn har med egen sekk. I denne sekken skal det ligge: drikkeflaske MED vann, og et skiftesett med klær.

**Ha-med-dag:** Vi ønsker at barna lar leker og gjenstander som hører til hjemme - bli hjemme/bilen. Vi skal ha en dag i måneden hvor barna får lov til å ta med seg en leke/bok hjemmefra. Denne skal barnet få vise frem til de andre under samlingsstund. Leken skal ligge i hylla på barnets plass i gangen til den skal brukes. MERK leken med navn. Dato: 30.08. 27.09. 25.10

**Klær og utstyr:** Klærne som barna har i barnehagen er deres «arbeidstøy». For at utelek skal være lystbetont krever det at klærne vi har på oss er funksjonelle. Sjekk om barnet kan bruke hendene i vottene de har, pass på at luen er i rett størrelse og form for ditt barns hode slik at den ikke sklir ned i øynene og blir til irritasjon. Sjekk at det er strikk under regntøy og dresser slik at de slipper å bli våte og kalde, og at størrelsen er rett på sko og klær. Barna klarer ikke alltid å formidle hva som er galt, men tøy som ikke er ok på kroppen kan føre til frustrasjon og inaktive barn. Pass også på at det er nok skiftetøy og at klærne er godt merket. På kalde dager trengs det gode varme sokker og flere par votter slik at man kan bytte når de begynner å bli kalde.

**Skolestarterne:** Oppstart for skoleklubb vil være i uke 35, men vi starter med forberedelser allerede i uke 34. Her skal barnegruppen sammen få være med å utforme navn for «klubben» og hemmelig passord. Det vil komme en egen plan og oversikt over opplegget til skolestarterne, men følg med i kidplan for evt endringer.

**I august** vil vi ha fokus på oppstart på den nye avdelingen, øve inn gode rutiner og repetere reglene vi har på barnehagen. Vi vil også legge til rett for at barna skaper gode relasjoner mellom barn-barn og barn-voksen.

**I september** skal vi starte å jobbe med høsten som tema, vi skal se på hvordan naturen forandrer seg og skifter farge. Vi skal høste inn grønnsakene våre i drivhuset, som vi skal bruke senere på høsten.   
Vi skal ha et ekstra fokus på brannvern i september. Her skal vi igjen møte Bjørnis, og bli med inn i hans spennende verden.

**I oktober** skal vi markere FN-dagen(24.okt). Da inviterer vi dere foreldre til å komme hit på barnehagen for å spise høstsuppe sammen med oss. Høstsuppen lager barna selv med grønnsaker som vi har høstet fra drivhuset. Vi gleder oss!  
Halloween skal vi også markere, da kan barna kle seg ut, **men** vi ønsker ingen våpen, og ingen masker.

Husk å registrere høstferie i kidplan appen. Fristen for å gjøre dette er 20 september, gjerne med tidspunkt for ønsket opphold. Dere kan endre på uken frem mot fristen før svaret låses.

Hilsen oss på furutoppen:

Mariell, Ronja, Karina, Jeanette, Siri, og Lis

|  |  |  |
| --- | --- | --- |
| **Fokus** | **MÅL** | **AKTIVITETER OG TRADISJONER** |
| **Sanger**   * God morgen sangen * Kalendersangen | * Oppmuntre barna til å fantasere og leke med språk, lyd, rim og rytme. | * Sangstund * Sang og bevegelse |
| **Rim og regler**   * Epler og pærer * Poteter og gulerøtter | * Bidra til at barna leker, improviserer og eksperimenterer med rim, rytme, lyder og ord. | * Bli kjent med rim/regler og sanger * Samlingsstund og sangstund. |
| **Eventyr**   * De tre bukkene bruse * Geitekillingen | * Barna skal bli kjent med eventyret om bukkene bruse og geitekillingen gjennom formingsaktiviteter, sang og bøker. | * Formingsaktiviteter med naturmaterialer vi finner på tur. * Tur i skogen * Samling med sang og dramatisering av eventyret. |

**Periodetema:**

|  |  |  |
| --- | --- | --- |
| **TEMA** | **MÅL** | **AKTIVITETER** **OG** **TRADISJONER** |
| **Tilvenning og oppstart** | * Skape trygge rammer og rutiner for hverdagen. * Skape gode relasjoner mellom barn-barn og barn-voksen | * Overgangssituasjoner * Samling * Lekstøtte |
| **Dyr og stall** | * Bli kjent med dyrene vi har rundt oss i nærmiljøet * Bli kjent med dyr som lever på gården | * Tur i skog og nærmiljø * Samlingsstund * Rydde og vaske i stallen |
| **Drivhus og høsting** | * få innsikt i matens opprinnelse, produksjon av matvarer og veien fra mat til måltid. * Lære om veien fra frø til grønnsak | * Høste inn grønnsakene som ble sådd i vår * Vaske ned drivhus og gjøre alt klart for vinter |
| **Høst** | * Skape forståelse for de ulike årstidene. * Skape spenning, vekke nysgjerrighet og inspirere til lek. * Oppleve skaperglede under forming. | * Samling med høst som tema * Ulike formingsaktiviteter med ulike materialer. * Turer i skogen for å se på hvordan naturen forandrer seg. * Plukke ulike materiale som vi kan bruke til forming |
| **Brannvern** | * Bli kjent med lyder og deres betydning. * Bli kjent med rutiner dersom uhellet skal skje. * Bli kjent med Bjørnis og hans rolle. | * Samling * Undersøke barnehagen for utstyr. * Bjørnis. * Brannøvelse. |
| **FN-Markering** | * Barnekonvensjonen * Miljøbevissthet | * Hva er FN? * Forming * Høst suppe med foreldre |
| **Halloween** | * Ulike kulturer * Få kjennskap til hvorfor vi markerer halloween | * Forming * Utkledning 31 oktober |

**VÅRE SATSNINGSOMRÅDER**

|  |  |  |
| --- | --- | --- |
| **TEMA** | **MÅL** | **AKTIVITETER** **OG** **TRADISJONER** |
| **Friluftsliv og fysisk aktivitet** | * opplever trivsel, glede og mestring ved allsidige bevegelseserfaringer, inne og ute, året rundt * Barnehagen skal være en arena for daglig fysisk aktivitet og fremme barnas bevegelsesglede og motoriske utvikling. | * Turer i skogen og nærmiljøet * Lek i og rundt lavvoplassen * Trives med å være ute i all slags vær |
| **Bærekraft og miljøbevissthet** | * Fremme verdier, holdninger og praksis for et mer bærekraftig samfunn. * At barn får erfaring i å gi omsorg, og kunne ta vare på omgivelsene og naturen. | * Vi går turer i skogen. * Vi bruker drivhuset og hagen. * Vi høster inn fra drivhuset |
| **Kosthold og matlaging** | * Gjennom medvirkning i mat- og måltidsaktiviteter skal barna motiveres til å spise sunn mat og få grunnleggende forståelse for hvordan sunn mat kan bidra til god helse. * får innsikt i matens opprinnelse, produksjon av matvarer og veien fra mat til måltid. * Vi skal legge til rette for at måltider og matlaging bidrar til måltidsglede, deltakelse, samtaler og fellesskapsfølelse hos barna | * Smake på mat vi høster inn fra drivhuset og hagen * Lage mat av det vi høster inn * Fokus på ro rundt matbordet, skape gode matsituasjoner for alle, med rom for samtaler * Matjungelen |
| **Samspill og felleskap** | * Barnehagen skal bidra til at barna kan forstå felles verdier og normer som er viktige for fellesskapet * samtale om normer for samhandling og invitere barna til å utforme normer for samhandling i fellesskap * støtte barnas initiativ til samspill og bidra til at alle kan få leke med andre, oppleve vennskap og lære å beholde venner * forebygge, stoppe og følge opp diskriminering, utestenging, mobbing, krenkelser og uheldige samspillsmønstre. | * Fokus på gode rutiner i hverdagen * Samtaler om hvilke regler vi har på barnehagen * Voksenstyrte leker * Øve på å være en god venn * Si ifra hvis noen ikke har det greit |

|  |
| --- |
| **Bursdag – HIPP HIPP HURRA!** |
| * 10. August – Lotte 5år |

|  |
| --- |
| **HUSK!!!** |
| * Ha-med-dag: **30.08. 27.09. 25.10** * **Foreldremøte:** 11. september kl:19.00-20.00 for alle foreldre på Furutoppen * **Foreldremøte:** 11. september kl: 20.00 er for foreldre til førskolebarna * Uke 38 – Brannvernuke * 20.september -Frist for påmelding høstferie * **4. oktober fotografering –** informasjon med bestillingsskjema kommer når det nærmer seg * 24. oktober FN markering med høstsuppe – informasjon kommer inne i kidplan med påmelding * Alt skal være med hjem siste fredagen i måneden (dvs. **27.09 og 25.10**) |